Ես հավատում եմ մեր սրբազան հայրերի խոսքի ու գործի զորությանը: Մենք տեսանք, թե ինչպես Գյումրիում Շիրակի թեմի առաջնորդ, եպիսկոպոս Աջապահյանը կարողացավ 2015 թվականի հունվարյան ոճրի օրերին հանդարտեցնել բորբոքված ժողովրդին՝ կանխելով արյունալի ընդհարումը: Խոնարհումս: Բայց այսօր եկեղեցու նույն այդ բարձրաստիճան առաջնորդը Պիղատոսի նման լվանում է ձեռքերը, հայտարարելով, թե «Ընտանեկան բռնությունների դեմ օրենքը» ոչ մի վտանգ չի պարունակում, ընդհակառակը, այդ օրենքի բացակայությունը կարող է վտանգներ ունենալ հայ ընտանիքի համար ընդհանրապես, մեր ազգի ու պետականության կայունության համար՝ մասնավորապես: